Raua (Telemark)

Raua er en elv som drenerer Reisjåvatn i Telemark, og munner etter et par kilometer ut i Tinnsjå 4,4 km nord for Tinnoset. Elva danner i hele sin lengde grense mellom kommunene Notodden og Tinn, og samtidig den sørlige grensen til Bratterudskogen naturreservat.

Elva renner ganske rolig de første 500 meter fram til Raufossen. Her kaster elva seg ned i Raujuva, og fortsetter i stryk nedover til utløpet. Elva frakter betydelige mengder stein og grus, som ved utløpet har bygd opp Rautangen.

Raua har vært benyttet til tømmerfløting. Forbi Raufossen er det derfor anlagt en tømmertunell. Fløtingen er for lengst opphørt, men det er anlagt en kultursti forbi dette kulturminnet.

 Referanser 

Kategori:Elver i Notodden
Kategori:Elver i Tinn
Kategori:Skiensvassdraget